
REGLAMENT DEL SERVEI DE TANATORI MUNICIPAL DE SOLSONA
CAPÍTOL I
DISPOSICIONS GENERALS.
Art. 1. El tanatori municipal és una instal·lació de titularitat municipal, situada al núm. 20 de l’avinguda de la Mare de Déu del Claustre, destinada a prestar el servei funerari de dipòsit i vetlla de difunts que li és propi, tant en el cas que la inhumació posterior es faci al cementeri municipal de Solsona com si es fa en un altre municipi. 
Art. 2. L’immoble i les instal·lacions vinculades a aquest servei tenen la consideració de bé de domini públic, afecte a un servei públic.
Art. 3. L’explotació d’aquest servei es farà per gestió directa.
Art. 4. El servei públic de tanatori té com a objectiu fonamental facilitar als familiars i persones properes dels difunts unes condicions dignes per al dipòsit i la vetlla dels difunts fins al moment de la inhumació, en les condicions higienicosanitàries degudes.
Art. 5. Les instal·lacions de què disposa l’edifici són les següents:
Zones d’ús públic:
Sala de cerimònies


179,31 m²
Vestíbul 



112,37 m²
Sala de vetlla 1 


  59,93 m²
Sala de vetlla 2 


  52,28 m²
Sala de vetlla 3 


  52,15 m²
Accés 1 



  11,30 m²
Accés 2 



  12,32 m²
Pas 2 




  10,85 m²
Sanitaris 



  41,27 m²
Pati 1 




  26,52 m²
Pati 2 




  26,52 m²
Zones d’ús restringit: 
Sala d’instal·lacions 


  30,73 m²
Espai preparació cerimònies

  38,10 m²
Sala de reunions 


  20,37 m²
Despatx de gestió 


  28,36 m²
Càrrega i descàrrega 

  77,25 m²
Pas 1 




  14,36 m²
Pas de serveis 


  57,11 m²
Magatzem 



  20,46 m²
Tanatopràxia 



  39,30 m²
Personal 



  22,89 m²
Magatzem taüts 


  28,32 m²
Magatzem neteja 


    8,53 m² 
CAPÍTOL II
DE LA GESTIÓ DEL SERVEI. ORGANITZACIÓ I FUNCIONAMENT
Art. 6. El tanatori municipal és un servei públic de titularitat municipal que es gestionarà de forma directa per l’Ajuntament de Solsona (en endavant, l’Ajuntament).
Art. 7. L’Ajuntament assumeix la gestió del servei d’acord amb aquest reglament i es compromet a conservar en bon estat les instal·lacions, duent a terme les reparacions que hi calguin.
Art. 8. A més dels Serveis Funeraris Municipals, podran fer ús de les instal·lacions del tanatori totes aquelles empreses funeràries que operin al municipi de Solsona. En tot cas, i d’acord amb els articles anteriors, la gestió de les instal·lacions serà sempre municipal.
En el cas que sigui uns empresa aliena qui en faci ús, s’atindrà en tot moment al que es disposa en aquest reglament i satisfarà les taxes municipals que corresponguin per a la utilització de les instal·lacions.
Art. 9. Els serveis que l’Ajuntament de Solsona presta són els de dipòsit i vetlla; per tant: introducció del fèretre al tanatori, conservació del difunt en cambra de fred, col·locació del fèretre a l’expositor per a la seva vetlla i, posteriorment, al vehicle fúnebre per al seu trasllat. 
Art. 10. Les empreses funeràries que facin ús de les instal·lacions hauran de tenir cura del bon ordre del servei prestat. 
Art. 11. El tanatori haurà de romandre en servei des del moment en què sigui requerit per al dipòsit d’un difunt i fins que se’n faci la inhumació o el trasllat a un altre municipi. 
L’horari d’atenció al públic serà els dies laborables de 9.00 a 13.30 h. La resta d’horaris, quan no es presti cap servei les instal·lacions romandran tancades.
De forma ordinària, el servei específic de “vetlla de difunts” es prestarà en els horaris següents:
· Dies feiners de 9.00 a 13.30 h i de 16.00 a 20.00 h
· Dissabtes, diumenges i festius, de 10.00 a 13.00 h i de 17.00 a 20.00 h
Pel que fa a la sala de cerimònies, l’horari serà el mateix que s’ha previst per a les vetlles de difunts. En cas, però, que després de la cerimònia s’hagi fer la inhumació del cadàver al cementiri, si la cerimònia se celebra al matí, l’horari màxim d’inici serà a les 11.00 h i si se celebra a la tarda, l’horari màxim d’inici de la cerimònia serà a les 16.00 h en l’horari d’hivern (de novembre a març, inclosos) i a les 17.00 h en l’horari d’estiu (d’abril a octubre, inclosos). Les tardes de diumenge i festius, no es podran celebrar cerimònies.
Art. 12. Serà obligatori l’ús del tanatori sempre que s’estableixi per disposició legal o por resolució de les autoritats sanitàries.
Art 13. Es respectarà en tot moment el principi d’igualtat d’accés a totes les empreses funeràries que operin a Solsona, incloent-hi els Serveis Funeraris Municipals. 
Les sol·licituds de prestació de serveis, formulades d’acord amb les condicions de funcionament establertes, seran ateses per l’ordre en què es produeixin i en el termini que permeti la capacitat de les instal·lacions. 
En el cas que, puntualment, les tres sales de vetlla no siguin suficients, s’habilitarà un quart espai per a la vetlla de difunts.
Art. 14. Resta prohibit qualsevol tracte discriminatori en la prestació del servei. No es permet a l’interior del centre cap comportament esvalotador, lúdic i, en general, inapropiat per al destí de l’equipament. Amb caràcter general, les normes internes de conducta es regiran pel respecte a la intimitat, dignitat i conviccions religioses de les famílies, persones properes i amics. 
En cas que el comportament de familiars i persones properes del difunt generi danys en les instal·lacions o requereixin d’una despesa excepcional per a la neteja de la sala  i la resta de les instal·lacions a disposició dels usuaris, l’Ajuntament podrà exigir del destinatari del servei (o de l’empresa funerària, si escau) les despeses extraordinàries que aquest comportament anòmal hagi ocasionat, prèvia justificació amb reportatge fotogràfic i prèvia emissió de la factura corresponent. 
Art. 15. Igualment, resta prohibit l’accés al centre amb qualsevol tipus d’indumentària que pugui ferir la sensibilitat dels presents. 
Es prohibeix l’entrada i permanència d’animals a les dependències del tanatori. Aquesta prohibició no és aplicable als gossos pigall dels invidents.  
Art 16. Es prohibeix la utilització de les instal·lacions per a finalitats diferents a les del servei públic al qual estan afectes.
Es prohibeix obtenir imatges sense autorització expressa si l’objecte és el difunt.
Art. 17. Por imperatiu legal, és obligatori que tots els difunts que hagin d’ingressar al tanatori vagin acompanyats d’un certificat mèdic de defunció confirmat por un metge (en caso de mort natural) o bé por l’ordre d’inhumació del jutjat d’instrucció pertinent (en cas de mort accidental o violenta).
La utilització dels serveis del tanatori municipal no suposa l’autorització ni concessió d’enterrament al cementiri municipal, que ha de ser autoritzat, únicament i exclusivament, ja sigui en nínxol, fosa o columbari per l’Ajuntament de Solsona, d’acord amb la normativa prevista al reglament municipal corresponent.
En cada espai de l’edifici s’hi duran a terme les funcions que li són pròpies. En funció de l’activitat desenvolupada a cada espai, l’accés del públic i/o personal serà limitat totalment o parcial.
Es fixaran accessos i circulacions específiques per al personal sanitari, furgons funeraris i/o proveïdors, de manera que els fèretres i la resta de bens siguin transportats directament als túmuls i altres zones d’accés restringit només per personal del Servei Funerari Municipal o de l’empresa funerària.
Art. 18. L’Ajuntament serà responsable dels accidents o danys que es produeixin dins les instal·lacions, ja sigui a les persones o a les béns. Per tal de respondre’n, contractarà una assegurança de responsabilitat civil.
Art 19. El tanatori disposarà d’un llibre registre en què s’anotaran tots els serveis prestats. Contindrà, com a mínim, les dades relatives a la identificació del difunt i de la persona sol·licitant del servei, així com la data i hora d’inici i finalització del servei. La gestió del llibre serà, de manera exclusiva, a càrrec dels treballadors municipals.
A l’oficina d’atenció als usuaris del tanatori es disposarà d’un llistat a disposició del públic en què es relacionarà el contingut dels serveis que es presten, amb indicació detallada de les tarifes, preus vigents i altres consideracions.
Art. 20. El tanatori disposarà de fulls de reclamació a disposició dels usuaris.
Art. 21. Els locals, aparells i materials del servei se sotmetran a una desinfecció de manera periòdica.
Art. 22. La tarifa vigent en cada moment serà la que fixen les taxes municipals. Es cobrarà a la persona sol·licitant o a l’empresa funerària que aquest hagi contractat.
Les tarifes a càrrec de l’usuari per utilització del tanatori seran cobrades directament per l’Ajuntament en els casos en què el servei el prestin els Serveis Funeraris Municipals. En cas que el servei el presti una empresa aliena, li seran cobrades per aquesta. En qualsevol cas, s’aplicaran sempre les tarifes aprovades per l’Ajuntament.
En tot cas, tindran caràcter gratuït els serveis en favor de persones acollides a la beneficència o assistència social per la seva manca de recursos i aquells altres que resultin necessaris per fer front a situacions d’emergència, accidents o ordres d’autoritats sanitàries o judicials. 
Capítol III
DEL PERSONAL
Art 23. L’Ajuntament disposarà del personal necessari per a la prestació del servei d’explotació de les instal·lacions. En tot cas, es garantirà la prestació del servei tots els dies de l’any i totes les hores en què sigui requerit.
Art. 24. L’Ajuntament dotarà el seu personal de les peces de treball i protecció adequades al servei. 
Art. 25. Atenent la naturalesa dels serveis que s’hi presta, el personal ha d’intervenir sempre que calgui per assegurar l’ordre i el respecte degut a les instal·lacions, així com per evitar qualsevol intent de publicitat o propaganda no autoritzades.

